Publication: Magyar Közlöny
Issue: MK-1998-118 (Year: 1998, Number: 118)
Era: 1990-2004
Section: 
Paragraph Index: 126

36. § A Btk. 137. §-ának a 34. § alapján módosult számozás szerinti 14. és 16. pontja helyébe a következő rendelkezések lépnek: „14. visszaeső a szándékos bűncselekmény elkövetője, ha korábban szándékos bűncselekmény miatt végrehajtandó szabadságvesztésre ítélték, és a büntetés kitöltésétől vagy végrehajthatósága megszűnésétől az újabb bűncselekmény elkövetéséig három év még nem telt el,” „16. többszörös visszaeső az, akit a szándékos bűncselekmény elkövetését megelőzően visszaesőként végrehajtandó szabadságvesztésre ítéltek, és az utolsó büntetés kitöltésétől vagy végrehajthatóságának megszűnésétől a szabadságvesztéssel fenyegetett újabb bűncselekménye elkövetéséig három év nem telt el.”

Source: https://magyarkozlony.hu/hivatalos-lapok/05a78f646343c3eb564cbbe4da42987badd5c2bd/dokumentumok/2e87dea2ff9f6b934366e95fa2c9ccc3195c580d/letoltes